ANC-LP doodgeskietSibusiso Radebe (Foto: Facebook) ’n Parlementslid van die ANC, Sibusiso Radebe, is in Roodepoort aan die Wes-Rand doodgeskiet. Radebe was ’n LP uit Mpumalanga. Die radiostasie Pretoria FM berig die moord op Radebe is bevestig deur die ANC se adjunk-hoofsweep, Doris Dlakude. Die presiese besonderhede oor die omstandighede van die moord is tans vaag. Dit is onduidelik of die motief vir die moord polities of krimineel was. Meer besonderhede het intussen aan die lig gekom oor die moord op Radebe. Pretoria FM berig die bevelvoerder van die Roodepoort-polisiestasie, brig. Sam Manala, het gesê dat Radebe saam met ŉ ander persoon in ŉ voertuig buite ŉ huis gesit het toe hy van buite die voertuig geskiet is. Die motief vir die skietery is tans nog nie vasgestel nie. Dlakude het die hoop uitgespreek dat die polisie spoedig sal vasstel wie vir Radebe se moord verantwoordelik was.